CELEX: 32017D1388
Language: ro
Date: 2017-07-17 00:00:00
Title: Decizia (UE) 2017/1388 a Consiliului din 17 iulie 2017 privind încheierea Acordului-cadru între Uniunea Europeană și Kosovo (Această desemnare nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind declarația de independență a Kosovo. ) privind principiile generale ale participării Kosovo la programele Uniunii

27.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 195/1
               
            DECIZIA (UE) 2017/1388 A CONSILIULUI
      din 17 iulie 2017
      privind încheierea Acordului-cadru între Uniunea Europeană și Kosovo (*1) privind principiile generale ale participării Kosovo la programele Uniunii
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 212, coroborat cu articolul 218 alineatul (6) al doilea paragraf litera (a) și articolul 218 alineatul (7),
      având în vedere propunerea Comisiei Europene,
      având în vedere aprobarea Parlamentului European (1),
      întrucât:
      
                  (1)
               
               
                  În conformitate cu Decizia (UE) 2016/2053 a Consiliului (2), Acordul-cadru între Uniunea Europeană și Kosovo privind principiile generale ale participării Kosovo la programele Uniunii („acordul”) a fost semnat la 25 noiembrie 2016, sub rezerva încheierii sale la o dată ulterioară.
               
            
                  (2)
               
               
                  La 14 decembrie 2010, Consiliul a declarat că așteaptă cu interes să primească o propunere a Comisiei care să permită participarea Kosovo la programele Uniunii. O astfel de participare va deveni posibilă prin încheierea acordului.
               
            
                  (3)
               
               
                  Obiectivul acordului este ca Uniunea să desfășoare acțiuni de cooperare economică, financiară și tehnică împreună cu Kosovo în temeiul articolului 212 din Tratatul privind funcționarea Uniunii Europene.
               
            
                  (4)
               
               
                  Încheierea acordului nu aduce atingere poziției statelor membre privind statutul Kosovo, care va fi stabilită în conformitate cu practicile lor naționale și cu legislația internațională. Niciunul dintre termenii, formulările sau definițiile utilizate în prezenta decizie, în acord, inclusiv în anexa acestuia, ori în programele Uniunii nu constituie o recunoaștere a Kosovo de către Uniune ca stat independent și nici nu constituie o recunoaștere de către statele membre individuale a Kosovo în respectiva calitate, în cazul în care acestea nu au procedat la o astfel de recunoaștere.
               
            
                  (5)
               
               
                  Acordul ar trebui aprobat,
               
            ADOPTĂ PREZENTA DECIZIE:
      Articolul 1
      Acordul-cadru între Uniunea Europeană și Kosovo privind principiile generale ale participării Kosovo la programele Uniunii) se aprobă în numele Uniunii.
      Textul acordului este atașat la prezenta decizie.
      Articolul 2
      Președintele Consiliului procedează, în numele Uniunii, la notificarea prevăzută la articolul 10 din acord (3).
      Articolul 3
      Comisia este împuternicită să stabilească, în numele Uniunii, clauzele și condițiile specifice aplicabile participării Kosovo la fiecare program al Uniunii în parte, inclusiv contribuția financiară datorată, în conformitate cu articolul 5 din acord. Comisia informează periodic grupul de lucru competent al Consiliului cu privire la aceste aspecte.
      Articolul 4
      Prezenta decizie intră în vigoare în ziua următoare datei adoptării sale.
      
         Adoptată la Bruxelles, 17 iulie 2017.
         
            
               Pentru Consiliu
            
            
               Președintele
            
            F. MOGHERINI
         
      
      
         (*1)  Această desemnare nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind declarația de independență a Kosovo.
      
         (1)  Aprobarea din 4 iulie 2017 (nepublicată încă în Jurnalul Oficial).
      
         (2)  Decizia (UE) 2016/2053 a Consiliului din 14 noiembrie 2016 privind semnarea, în numele Uniunii, a Acordului-cadru între Uniunea Europeană și Kosovo* privind principiile generale ale participării Kosovo la programele Uniunii (JO L 319, 25.11.2016, p. 1).
      
         (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.